David Lekuta Rudisha

David Lekuta Rudisha (sündinud 17. detsembril 1988 Kilgorisis) on Keenia kergejõustiklane (800 meetri jooksja), kahekordne olümpiavõitja, kahekordne maailmameister ja maailmarekordiomanik 800 m jooksus.

2006. aastal tuli Rudisha Pekingis juunioride kergejõustiku maailmameistriks ajaga 1.47,40. Järgmisel aastal tuli ta Ouagadougous Aafrika juunioride meistriks võistluste rekordiga 1.46,41. 2008. aastal tuli ta Addis Abebas Aafrika meistriks, võites kuldmedali tulemusega 1.44,20.

2009. aasta kergejõustiku maailmameistrivõistlustel Berliinis ei jõudnud Rudisha 800 meetri jooksu finaali, kuid hooaja lõpus peetud 2009. aasta IAAF-i finaalvõistlustel sai ta esikoha tulemusega 1.44,85.

Rudisha jooksis 6. septembril 2009 Rietis uueks Aafrika rekordiks 1.42,01. Eelmine rekord oli 1984. aastast 1.42,28 Sammy Koskei nimel. 10. juulil 2010 jooksis ta Heusden-Zolderis Aafrika rekordiks 1.41,51. See oli maailma kõigi aegade teine tulemus Wilson Kipketeri maailmarekordi 1.41,11 järel. Hiljem samal hooajal jooksis Rudisha üle Kipketeri 1997. aastast püsinud maailmarekordi, kui sai ajaks 1.41.09. 22. augustil 2010 Berliinis purustas Rudisha 0,02 sekundiga Kipketeri maailmarekordi. Nädal aega hiljem jooksis ta Rietis juba uueks maailmarekordiks 1.41,01.

2010. aasta Aafrika meistrivõistlustel Nairobis tuli ta 800 meetri jooksus Aafrika meistriks ajaga 1.42,84. 2011. aastal Daegus maailmameistriks ajaga 1.43,91.

Rudisha võitis 2012. aasta suveolümpiamängudel Londonis kuldmedali, püstitades uue maailmarekordi 1.40,91. Ta juhtis jooksu algusest lõpuni.

2014. aasta Rahvaste Ühenduse mängudel Glasgow's sai ta tulemusega 1.45,81 hõbemedali. 2015. aasta maailmameistrivõistlustel Pekingis tuli ta teist korda maailmameistriks, kui sai ajaks 1.45,84.

2016. aasta suveolümpiamängudel Rio de Janeiros kaitses ta oma olümpiavõitu 1.42,15-ga.

David Rudisha isa Daniel Rudisha võitis 1968. aasta suveolümpiamängudel 4×400 m teatejooksus hõbemedali.

 Saavutused 
pisi|David Rudisha 2011. aasta MM-il Daegus

 27px Olümpiamängudel 

2012  Londonis
 15px olümpiavõitja 800 m jooksus 1.40,91 (MR)
2016  Rio de Janeiros
 15px olümpiavõitja 800 m jooksus 1.42,15

 Maailmameistrivõistlustel 

2011  Daegus
  maailmameister 800 m jooksus 1.43,91
2015  Pekingis
  maailmameister 800 m jooksus 1.45,84 

 Juunioride maailmameistrivõistlustel 

2004  Pekingis
  hõbemedal 800 m jooksus 1.47,40

 Rahvaste Ühenduse mängudel 

2014  Glasgow's
  hõbemedal 800 m jooksus 1.45,48

 Maailmarekordid 

 Ala  Tulemus  Aeg  Koht 800 m jooks  1.41,09 22. august 2010 Berliin 800 m jooks 1.41,01  29. september 2010 Rieti 800 m jooks 1.40,91  9. august 2012 London

 Välislingid 


Kategooria:Keenia jooksjad
Kategooria:Keskmaajooksjad
Kategooria:Sündinud 1988